> ખાસ પ્રસંગો સિવાય રાબેતા મુજબની બેઠકોમાં તમામ સભ્યો કદાચ ક્યારેય ઉપસ્થિત રહ્યાં નથી. ૧૧મી માર્ચ, ૨૦૦૬ ના રોજ ૫૪૦માંથી માત્ર ૨૦૩ સભ્યો લોકસભામાં ઉપસ્થિત હતાં. હાલની લોકસભામાં, સૌથી વધુ-૪૬૯ સભ્યો- ૪ જૂન, ૨૦૦૪ના રોજ ઉપસ્થિત હતાં. હાલમાં અનાજ, કઠોળ, તેલ તથા શાકભાજીનાં ભાવ રૉકેટ ગતિએ વધ્યાં છે, ત્યારે સંસદની કૅન્ટિનનાં દર જુઓ: માંસાહારી ભોજન, કે જેમાં સૂપ, સલાડ, ચિકન કરી, ભાત અથવા રોટી સામેલ છે, તેનો દર છે રૂ. ૩૬.૩૦. જ્યારે શાકાહારી ભોજનનો દર રૂ. ૧૦.૯૦ છે. મટન બિરયાનીનો દર રૂ. ૨૪ અને ફ્રાઇડ ચિકનનો દર રૂ. ૧૮.૧૫ છે. નવાઈની વાત નથી કે, સંસદની વાર્ષિક સબસિડી રૂ. ૪ કરોડ છે. ઘણાં સાંસદો જ્યારે પગાર-ભથ્થા વધારાની વાત આવે છે, ત્યારે તેનો સૈધ્ધાંતિક વિરોધ જરૂર કરે છે, પરંતુ, હજુ સુધી કોઈ સાંસદે પગાર-ભથ્થાનો વધારો સ્વીકારવાનો ઈન્કાર કર્યો હોવાની ખબર નથી…